4. Kommunale tilsyn på ældreområdet 2023 efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for de tilsyn, som Favrskov Kommune har udført 
på plejecentrene i kommunen. Byrådet skal tage stilling til de indsatser, der foreslås 
iværksat som opfølgning på tilsynene. Tilsynsrapporterne og oversigten over de 
planlagte opfølgende indsatser har været i høring i Ældrerådet forud for den politiske behandling. 
Tilsynene er udført følgende steder:

Plejecenter Anlægget i Ulstrup

Plejecenter Møllegården i Hadsten

Plejecenter Solhøj i Hammel

Plejecenter Thorshøj i Thorsø

Plejecenter Tinghøj i Hammel

Plejecenter Voldum i [adresse]

Korttidsafsnittet beliggende på plejecenter Solhøj

Sall Friplejehjem.
De otte tilsynsrapporter er vedlagt som bilag.
Der er i denne runde ikke ført tilsyn på [adresse]. Dette foretages i stedet i efteråret 2023. 
Det skyldes, at der er lavet et opfølgende tilsyn 25. oktober 2022, da det interne tilsynsbesøg 3. maj 2022 
blev kategoriseret ”mindre tilfredsstillende”.
Tilsynene udføres af en tilsynsansvarlig i sekretariatet i Social og Sundhed suppleret af to medarbejdere i 
Kvalitet og Uddannelse på ældreområdet, som særligt har fokus på dokumentation og medicinhåndtering.
De kommunale tilsyn omfatter observationer, interviews og samtaler med beboere, pårørende, 
medarbejdere og ledere samt gennemgang af borgernes journaler baseret på stikprøver på hvert 
plejecenter. Som supplement til tilsynsbesøgene er der i 2023 udsendt et spørgeskema til pårørende til 
beboere 
på 
[adresse] 
Kommunes 
plejecentre. 
De 
overordnede 
konklusioner 
fra 
spørgeskemaundersøgelsen indgår i vurderingen af de enkelte tilbud. 
Det gennemgående tema for tilsynene har været, om plejecentrene lever op til [adresse] 
værdighedspolitik, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
[adresse]: EMN-2021-01298
Dok-ID: 3562628
Sagsbehandler: gila
Byråd
27. september 2023  19:00
Hvert år udvælges et emne fra [adresse] værdighedspolitik, som tilsynene retter særligt fokus 
på. Emnet varierer fra år til år. Ved dette års tilsyn er det særlige fokusområde ”Livskvalitet og 
selvbestemmelse”.
På baggrund af tilsynene kategoriseres resultaterne heraf som:

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
termologi.
I kategorien ”Meget tilfredsstillende” placeres plejecentrene Solhøj, [adresse], Anlægget, [adresse] og [adresse] 
Friplejehjem.
I kategorien ”Tilfredsstillende” placeres plejecentrene [adresse] og [adresse] samt Korttidsafsnittet.
På alle plejecentre vurderer den tilsynsførende, at stederne lever op til gældende lovgivning samt [adresse] 
Kommunes værdighedspolitik og kvalitetsstandard.
De interviewede borgere og pårørende udtrykker generelt stor tilfredshed med plejen og omsorgen på alle 
plejecentrene. Borgerne føler sig set og hørt af medarbejdere og ledelse. De oplever, at der bliver taget 
individuelle hensyn, og at de i vid udstrækning selv kan bestemme, hvordan deres hverdag skal være. 
Borgerne oplever, at medarbejderne er lydhøre og fleksible i forhold til at imødekomme deres ønsker for 
hverdagen. Flere borgere og pårørende fremhæver betydningen af de små glæder i hverdagen, såsom en 
gåtur eller en samtale. Plejen tilrettelægges, så der i videst mulig udstrækning tages hensyn til den enkelte 
borgers individuelle ønsker til en god hverdag. 
VURDERING
Social og Sundhed finder det positivt, at rapporterne fra tilsynene konkluderer, at Favrskov Kommunes 
værdighedspolitik og kvalitetsstandarden efterleves, samt, at alle otte tilsynssteder kategoriseres ”Meget 
tilfredsstillende” eller ”Tilfredsstillende”.
Tilsynet bemærker, at kravet til kompetenceskemaer ikke er opfyldt på tre plejecentre, bl.a. er de ikke 
udfyldt fyldestgørende. Der er iværksat forskellige tiltag for at opfylde kravet til kompetenceskemaerne, fx 
opfølgning via MUS-samtalerne, som beskrevet i bilaget ”Opfølgning på de kommunale tilsyn 2023”.
Tilsynet bemærker, at på fire plejecentre er borgernes ønsker til den sidste tid ikke dokumenteret, og 
samtalerne tages først, når tiden nærmer sig. Der er iværksat forskellige tiltag, fx øget opmærksomhed på 
at tage samtalen ved indflytningen og dokumentere dette, som det fremgår af bilaget ”Opfølgning på de 
kommunale tilsyn 2023”.
Udover de konkrete handlinger, der iværksættes som opfølgning på tilsynene, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis.  
Social og Sundhed har sendt tilsynsrapporterne i høring hos Ældrerådet i perioden 9. – 23. august. 
Ældrerådets høringssvar er vedlagt som bilag.
Ældrerådet er tilfredse med, at der fra tilsynet ikke er opmærksomhedspunkter til den direkte pleje. Rådet 
anbefaler et generelt øget fokus på pårørendesamarbejdet. Social og Sundhed oplyser, at der løbende er 
fokus på pårørendesamarbejdet, og at dette drøftes i de enkelte bruger- og pårørenderåd.
 
Ældrerådet bemærker, at der ikke er sammenfald mellem det oplyste antal møder og deltagere i bruger- 
og pårørenderådene med det Ældrerådet oplever. Social og Sundhed er enig i, at der på to plejecentre ikke 
er afholdt det oplyste antal møder. Det skyldes primært, at møder er aflyst i forbindelse med vakancer i 
lederstillinger.
Endelig anerkender Ældrerådet den indsats, der er iværksat, for at sikre et samlet og koordineret forløb på 
Korttidsafsnittet i Hammel.  
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten og de planlagte opfølgende indsatser har været i høring hos Ældrerådet. 
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra de kommunale tilsyn på plejecentrene i [adresse] tages til 
efterretning.
2.
At indsatserne i notatet ”Opfølgning på de kommunale tilsyn 2023” godkendes.
BESLUTNING
Social- og Sundhedsudvalget, 5. september 2023:
Fraværende: Ingen
Indstilles godkendt.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Line Berg, Flemming Larsen
Godkendt.
Bilag
1.
Tilsynsrapport Plejecenter Anlægget 2023 (3538274)
2.
Tilsynsrapport Plejecenter Møllegården 2023 (3538410)
3.
Tilsynsrapport KTA Hammel 2023 (3545184)
4.
Tilsynsrapport Sall Friplejehjem 2023 (3533829)
5.
Tilsynsrapport Plejecenter Solhøj 2023 (3548397)
6.
Tilsynsrapport Plejecenter Thorshøj 2023 (3533828)
7.
Tilsynsrapport Plejecenter Tinghøj 2023 (3545177)
8.
Tilsynsrapport Plejecenter Voldum 2023 (3556569)
9.
Opfølgning på de kommunale tilsyn 2023 (3534195)
10.
Tilsynsbeskrivelse kommunale tilsyn (2437726)
11.
Høringssvar fra Ældrerådet af 17. august 2023 (3589805)
